Document ID: 32014R1165

KOMISSION TÄYTÄNTÖÖNPANOASETUS (EU) N:o 1165/2014,
annettu 31 päivänä lokakuuta 2014,
asetuksen (EY) N:o 2535/2001 muuttamisesta Ukrainasta peräisin olevien maitotuotteiden tariffikiintiöiden hallinnoinnin osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a alakohdan,
sekä katsoo seuraavaa:
(1)
Euroopan parlamentin ja neuvoston asetuksessa (EU) N:o 374/2014 (2) säädetään tiettyjen Ukrainasta peräisin olevien tavaroiden tuonnissa sovellettavista etuuskohtelujärjestelyistä. Mainitun asetuksen 3 artiklassa säädetään, että kyseisen asetuksen liitteessä III lueteltuja maataloustuotteita voidaan tuoda unioniin siinä esitettyjen tariffikiintiöiden rajoissa. Komission asetusta (EY) N:o 2535/2001 (3) on muutettu komission täytäntöönpanoasetuksella (EU) N:o 415/2014 (4) asetuksessa (EU) N:o 374/2014 tarkoitettujen maitotuotteiden 31 päivään lokakuuta 2014 asti avattujen tariffikiintiöiden lisäämiseksi.
(2)
Asetusta (EU) N:o 374/2014 on muutettu Euroopan parlamentin ja neuvoston asetuksella (EU) N:o 1150/2014 (5). Muutos koskee pääasiassa asetuksen (EU) N:o 374/2014 soveltamisajan jatkamista 31 päivään joulukuuta 2015 ja kiintiöiden määrien vahvistamista vuodeksi 2015. Sen vuoksi on aiheellista säätää asetuksen (EY) N:o 2535/2001 5 artiklan l alakohdassa tarkoitettujen tariffikiintiöiden hallinnoinnista vuonna 2015.
(3)
Sen vuoksi asetusta (EY) N:o 2535/2001 olisi muutettava.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Asetuksen (EY) N:o 2535/2001 muuttaminen
Korvataan asetuksen (EY) N:o 2535/2001 liitteessä I oleva L osa tämän asetuksen liitteellä.
2 artikla
Voimaantulo
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 2014.

Labels: 3
17
18